ANDREW WOMMACK EVANKELIUMIN ÄÄRELLÄ
TALOUDENHOITO. OSA 18/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Tänään jatkan opetusta taloudenhoidosta.
Olen neljännen osan puolivälissä, ja vielä on paljon opetettavaa.
Olen käsitellyt monia raamatunkohtia.
Yritän muuttaa ihmisten koko suhtautumistavan menestykseen.
Jumala tahtoo teille menestystä, jotta voitte olla siunaukseksi toisille.
Jumala puhui Abramille jakeessa 1. Moos. 12:2: "...siunaan sinut -
ja teen sinun nimesi suureksi, ja sinä olet tuleva siunaukseksi."
Ennen kuin hän saattoi siunata toisia, hänen piti olla siunattu.
Ei voi antaa, mitä itsellä ei ole.
Tunnen monia, joilla on hyvä sydän. He tahtoisivat siunata, mutta eivät voi.
Ehkä joidenkin katsojien seurakunta on rakentamassa jotakin, -
aikoo käynnistää tv-lähetykset tai tarvitsee tukea lähetystyöhön.
Olemme käynnistämässä lähetys- projektia Ugandan Karamojaan.
Meillä on tilaisuus muuttaa 1,8 miljoonan ihmisen elämä.
Siellä ei ole juuri kuultu evankeliumia. Se on lähes kokonaan uusi kenttä.
Me menemme sinne julistamaan evankeliumia, poraamaan kaivoja, -
perustamaan yrityksiä ja mikrolainoja ja paljon muuta. Projekti on valtava.
Siihen mennessä, kun tämä jakso tulee ulos, olen juuri palannut sieltä -
ja olemme siirtymässä toiseen vaiheeseen.
Monet teistä tahtoisivat auttaa, kun kuulevat projektista.
En muista tarkkoja lukuja, mutta muistaakseni 2 000 dollarilla -
saamme pystytettyä vedenpuhdistusjärjestelmän -
sadoille ihmisille kokonaiseksi vuodeksi.
Vai olikohan se jopa vain 200 dollaria.
Kerron tarkat luvut, kun palaan sieltä ja saamme kaiken alkuun.
Hinta on halpa.
Monet tahtovat auttaa mutta ei ole varaa antaa 200 dollaria.
Sydämenne asenne on oikea, mutta ei ole varaa. Se ei ole Jumalan tarkoitus.
2. Kor. 9:8: "Ja Jumala on voimallinen antamaan teille ylenpalttisesti -
kaikkea armoa, että teillä kaikessa aina olisi kaikkea riittävästi, -
voidaksenne ylenpalttisesti tehdä kaikkinaista hyvää".
Monet sanovat: "Tuo olisi hyvä työ. Tahdon auttaa, mutta en voi."
Silloin ette Sanan mukaan ole menestyviä.
Teidän pitää alkaa menestyä, -
jotta voitte tehdä ylenpalttisesti hyvää ja auttaa ihmisiä ja toteuttaa kutsunne.
Siksi Jumala tahtoo, että menestytte. Hän siunaa, jotta voitte siunata toisia.
Ette voi siunata, jos ette ole siunattuja.
Monet eivät ole uskoneet tätä.
Heistä vauraus on pahaa, itsekästä ja ahnetta.
Ei se ole, jos sitä käyttää raamatullisesti.
Opetin tästä viimeksi.
Ef. 4:28:n mukaan työtä tehdään, jotta voi antaa toisille.
Rinnastin sen jakeeseen Matt. 6:33: -
"Vaan etsikää ensin Jumalan valta- kuntaa ja hänen vanhurskauttansa, -
niin myös kaikki tämä [ruoka ja vaatteet] teille annetaan."
Toisin sanoen jos laitatte Jumalan valtakunnan ensiksi, -
jos annatte Jumalalle jämien sijaan ensihedelmän, -
Jumala pitää yliluonnollisesti huolen tarpeistanne.
Jumala kattaa katunsa kullalla.
Hänen kaupunkinsa perustukset on tehty helmistä, jalokivistä, -
rubiineista ja safiireista. Jumala ei ole saita. Hän on ylellinen.
Jos Jumalasta tulee lähteenne, joka antaa teille sen kaiken, -
monista teistä tulee paljon menestyvämpiä kuin olette.
Kyse on sydämen asenteesta. Tavoite on siunata toisia.
Sen on oltava tavoite, jos tahtoo menestyä.
Toinen käsi ottaa vastaan ja toinen antaa muille.
Kun raha virtaa kauttanne, teillekin jää runsaasti.
Jotkut jotka ovat kuunnelleet puhettani, ajattelevat, -
että jos laittaa toiset ihmiset etusijalle, itselle ei jää mitään.
Itse jää vaille kaikkea, koska rahat menevät toisille.
Niin, jos ei olisi Jumalaa, joka on luvannut, että kun antaa, saa takaisin.
"Hyvä mitta, sullottu, pudistettu ja kukkurainen, -
annetaan teidän helmaanne."
Jos Jumala ei olisi luvannut antaa satakertaisesti takaisin...
Mark. 10:30: "ja joka ei saisi satakertaisesti: nyt tässä ajassa..."
Jos Jumala ei olisi antanut niitä lupauksia, se olisi totta, -
että kun antaa toisille ja laittaa toiset etusijalle, jää itse ilman.
Mutta koska on olemassa Herra, joka on luvannut antaa satakertaisesti -
se ei mene niin. Vannon, ettette voi antaa enemmän kuin Jumala.
Kun laittaa Jumalan valtakunnan ensin, antaa ensihedelmät Hänelle -
ennen kuin huolehtii itsestään, Jumala antaa menestyksen.
Olen nähnyt sen tapahtuvan elämässäni.
Jamie ja minä koimme köyhyyden. Se johtui omasta typeryydestäni.
Sydämeni asenne oli oikea, mutta ajatukseni eivät.
Emme Jamien kanssa ole koskaan saaneet dollariakaan antamatta siitä.
Silloin kun olimme köyhiä ja tarvitsimme 100 dollaria vuokraan, -
niin jos joku antoi tasan 100 dollaria, annoimme siitä 10 prosenttia.
Olisimme uskoneet, että Jumala antaa lisää.
Ei teidän tarvitse tehdä niin, mutta me olimme niin fanaattisia asiasta.
Olemme aina antaneet Jumalalle ensihedelmät kaikesta, mitä saamme.
Siksi voin todistaa, että kun raha virtaa kauttani, -
olen aina saanut runsaasti itselleni.
Jumala on huolehtinut minusta. Meillä ei ole velkaa.
Työllämme ei ole juuri yhtään velkaa. Hieman on.
Prosenteissa meillä taitaa olla vain prosentti velkaa siihen nähden, -
mitä Jumala on antanut. Maksamme sitä pois parhaillaan.
Olemme siunattuja. Voin todistaa, että se toimii. Jumala huolehtii teistä.
Jumala huolehtii teistä, kun laitatte Jumalan valtakunnan ensimmäiseksi.
Tämä kuulostaa mahdottomalta.
Mutta jos laitatte ensimmäiseksi Jumalan valtakunnan ja tunnustatte, -
että tahdotte menestyä voidaksenne siunata toisia, -
silloin Jumala pitää teistä huolen kuin vahingossa -
paremmin kuin itse olette ennen pitäneet tarkoituksella.
Mitä jos budjettia kirjoittaessanne ette kirjoittaisikaan asuntolaina, -
autokulut, vakuutukset, ruoka ja kaikki muu sellainen, -
vaan kirjoittaisittekin ensin kymmenykset ja antamisen.
Jos sait viime vuonna sanotaan vaikka 50 000 dollaria -
ja annoit siitä 5 000 kymmenyksiä, -
niin älä sanokaan Jumalalle, että tahdot saada 60 000 dollaria, vaan: -
"Annoin 5 000 dollaria mutta tahdon tuplata sen. Tahdon antaa 10 000."
Jotta voit antaa 10 000 dollaria, sinun täytyisi saada työstä 100 000 dollaria.
"Isä, uskon että saan sellaisen työn." Ei siksi, että saisit isomman talon.
Kaikki se tulee sivutuotteena, kun laittaa Jumalan valtakunnan ensiksi.
"Tahdon 100 000 dollaria työstä, jotta voin antaa 10 000 dollaria."
Jos se on mielenne asenne, jos Jumalan valtakunta on etusijalla, -
ja jos teette töitä, jotta voitte antaa sille, joka tarvitsee, -
Jumala pitäisi teistä huolen yliluonnollisesti.
Useimmat ajattelevat päinvastoin.
"Isä, tahdon lisää, jotta saan itselleni lisää."
Ei, tahdon lisää, jotta voin antaa lisää.
Antaessaan enemmän ei voi antaa enemmän kuin Jumala antaa.
Jumala pitää huolen ja antaa menestyksen. Lupaan sen.
Olen nähnyt sen omassa elämässäni ja monen muun elämässä.
Raamattukouluun on tullut niin köyhiä ihmisiä, -
että he joutuivat nukkumaan autossa.
Mutta kun he alkoivat oppia ja uskoa, Jumala antoi vaurautta.
Mieleeni tulee montakin ihmistä. Osa on todistanutkin asiasta.
Mieleeni tulee Kevin ja Rachel Dowling. He asuivat kadulla.
He olivat narkkareita ja söivät jäteastioista.
He syntyivät uudesti mutta eivät menestyneet vieläkään -
ennen kuin tulivat raamattukouluun.
Siellä he oppivat avioliitostaan ja siitä, miten päästä riippuvuuksista.
He oppivat sen lisäksi, että vauraus on toisia varten.
Kevin ja Rachel ovat menestyneet. He asuvat talossa lähellä minua.
Heillä on iso, jäähdytetty rekka, jolla he vievät ruokaa monille ihmisille.
He ruokkivat nälkäisiä ja toimittavat ruokaa muille järjestöille -
Colorado Springsin alueella, ja auttavat näin ruuanjakeluohjelmissa.
Heillä jää silti niin paljon yli, että he tuovat ruokaa ja leivoksia -
raamattukoulumme kaikille yli 600 oppilaalle Woodland Parkissa.
He menestyvät nyt ja käyttävät sitä satojen ja tuhansien ruokkimiseen.
He asuivat itse ennen kaduilla ja söivät jäteastioista.
Ja nyt he menestyvät. Mihin he käyttävät vaurauttaan?
Heistä huolehditaan. He ostivat juuri moottoripyörän.
Se oli pitkään haave. Jumala on huolehtinut heistä.
Ei tarvitse jäädä puutteeseen.
Heidän prioriteettinsa on toiset ihmiset, ja sen vuoksi he menestyvät.
Jos tahdotte menestyä, jotta voitte siunata eikä vain olla siunattuja...
Jos Jumala saa antaa kauttanne, silloin Hän täyttää tarpeenne.
Katsokaa Kevin ja Rachel Dowlingin tarina, -
miten Jumala muutti heidän elämänsä. Tilatkaa sitten materiaalit.
Päätimme Rachelin kanssa mennä naimisiin.
Menimme isäni luo kertomaan. Istuimme keittiönpöydän ääressä.
Isä katsoi Rachelia ja sanoi: "Älä nai tuota sontaläjää. Hän tuhoaa elämäsi"
KEVIN JA RACHEL DOWLING: UMPIKUJASTA TIEN PÄÄLLE
Tapasin Kevinin Grand Central Station -asemalla.
Juttelimme hetken. Juna tuli, ja hän lähti.
Illalla törmäsin häneen Lexington Avenuella.
Siitä lähtien olemme olleet yhdessä.
Jokainen huijattu ja varastettu penni, jonka saimme, meni kamaan.
Huumeidenkäyttö ajoi meidät kadulle.
Emme koskaan tienneet, missä nukkuisimme.
Löysimme pahvilaatikon kadulta, ja vedimme sen seinän viereen.
Nukuimme laatikossa yön.
Olimme nälkäisiä. Kävimme usein eräässä pizzeriassa.
Näimme takana roskiksen, ja päätimme kurkistaa siihen.
Löysimme pitsaa ja söimme sen.
Monesti söimme soppakeittiöillä, seurakunnilla tai ruokapankeilla.
Eräs luterilainen seurakunta antoi sunnuntaisin aamiaisen kodittomille.
Tilaisuuteen ei tarvinnut mennä. Sai syödä salissa.
Aloimme käydä siellä sunnuntaisin ja auttaa siivouksessa sen jälkeen.
Laitoimme tuoleja pois ja pesimme astioita.
Tapasimme vanhimpia ja seurakunta- laisia. Silloin aloimme käydä kirkossa.
Emme olleet pelastuneet. Asuimme kaduilla ja joka päivä vedimme pilveä.
Tapasimme siellä Pat Ritsalin.
Kiitos Herran, hän kutsui meidät, kaksi ventovierasta ihmistä, kotiinsa.
Istuin keittiönpöydän ääressä ja Pat toisti: "Kevin, Jumala rakastaa sinua.
Hän rakastaa sinua aina, tapahtui mitä tahansa."
Silloin tunsin, kuinka jokin liikahti sydämessäni.
Pat kysyi minulta: "Kevin, tahdotko antaa elämäsi Herralle?"
Se oli upeinta, mitä olin koskaan tehnyt elämässäni.
Otin Jeesuksen vastaan sillä hetkellä hänen keittiössään.
Olin valtavan innoissani ja iloinen! Se oli mahtavaa!
Menin Rachelin luo kertomaan: "Ray." - "Minä pelastuin, anna elämäsi."
Sitten sanoin: "Kulta, en ole sen arvoinen."
Ylistys Herralle, seuraavana päivänä...
Pat kertoi minulle, kuinka paljon Jumala rakastaa minua!
Rachel antoi elämänsä. Se oli mahtavaa!
Olimme kyllästyneet pahaan huumeidenkäyttöön.
Löysimme kristillisen vieroituskeskuk- sen, joka otti aviopuolisoita vastaan.
Ilmiannoin itseni, koska olin rikkonut ehdonalaista.
Minut vangittiin, mutta vaimo jäi vieroitukseen.
Kun vuosi oli kulunut ja tuomio istuttu, tapasin ehdonalaisvalvojan.
Hänen nimensä oli rouva Rodrigues. Sanoin: "Jos jään New Yorkiin, -
joudun vain uudestaan pulaan ja syytetyksi."
Hän sanoi: "Sinun pitää pyytää tuomarilta lupaa poistua New Yorkista.
Pyydän sen puolestasi. Soita, kun olet hankkinut liput ja päässyt Chicagoon."
Teimme niin.
Asuimme Chicagossa viisi vuotta ja muutimme Pennsylvaniaan.
Silloin löysimme Andrew Wommackin. - Jumala rakastaa sinua.
Kun olit vielä syntinen, Kristus kuoli puolestasi.
Koska olet syntynyt uudesti, Jumala rakastaa sinua sitäkin enemmän, -
sillä Hän näkee sinut hengessä. Herra on Henki -
ja Häntä palvotaan hengessä ja totuudessa.
Jumala katsoo sinua Hengessä, -
eikä se Henki koskaan vaihtele, vaikka tekosi vaihtelevat.
Sinut on sinetöity luvatulla Pyhällä Hengellä (Ef. 1:13).
Se oikeus pysyy sinulla, koska olet Jumalan kanssa.
En tiedä, missä olisimme nyt ilman häntä.
Jumala käytti sitä miestä auttamaan meitä tilanteessamme.
Emme olisi tässä ilman häntä.
Katsoimme ohjelmaa joka päivä. Tilasimme materiaaleja.
Silloin kuulimme raamattukoulusta. Kiinnostuimme heti.
Se oli aika hassua, koska etsimme Pennsylvaniasta kotia.
Kaikki ovet sulkeutuivat edestämme.
Yhtenä iltana kotiin tultuani herätin vaimoni ja ehdotin, -
että mitä jos menisimme Coloradoon raamattukouluun.
Hän katsoi minuun silmät täynnä myötätuntoa.
Hän sanoi: "Olen odottanut, että sanoisit noin."
Mikä siunaus! Heti sen jälkeen saimme puhelun, -
että joku oli meille velkaa. Emme tienneet sitä.
Summa ei ollut suuri, mutta se oli silti siunaus.
Maksoin auton loppuun. Säästimme rahaa. Odotimme vuoden.
Tulimme raamattukouluun vuonna 2008.
Tällainen ex-narkkari istui raamattu- koulussa opettajien ohjattavana.
Se muutti elämäni. Opimme, ettei meidän tarvitse ansaita mitään.
Jumala rakastaa meitä ja antoi pelastuksen lahjan ilmaiseksi.
Sanan opetuksen kautta huomasin Jumalan armon elämässäni.
Kun vain keskityin Jumalaan, pysyin Sanassa ja rakastin Herrassa, -
huomasin elämässäni muutoksia, joita en ollut edes yrittänyt muuttaa.
En vain tehnyt niitä asioita enää. Se oli Jumalan rakkautta.
Kun rakastaa ensin Jumalaa ja sitten lähimmäistään kuin itseään, -
kaikki palaset asettuvat paikalleen.
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa." (San. 3:5―6.)
Koulussa oli erilaisia palvelutehtäviä opiskelijoille.
Yksi oli ruokapalvelu. Se oli meidän.
Johdimme ruokapalvelua koko toisen opiskeluvuoden.
Valmistuimme, ja nyt tuomme ruokaa vapaaehtoisina kolmesti viikossa.
Emme palvele vain opiskelijoita vaan myös muita järjestöjä.
Palvelemme seurakuntia.
Saamme tuhansia leipiä viikossa.
Saamme lihaa, kuivatuotteita ja säilykkeitä.
Vannoimme Herralle, ettemme koskaan torju ketään nälkäistä.
Me voimme olla siunaus jokaiselle, joka tahtoo sitä, -
niin paljon kuin hän tahtoo ja niin kauan kuin meillä on antaa.
Aina kun tarvitsemme jotakin, Jumala antaa sen meille.
Meillä on aina rahaa antaa. Jumala on siunannut meitä.
Emme aavistaneet yhtään, että Hän siunaisi näin paljon.
Jer. 23:4: "Ja minä herätän heille paimenia, ja ne kaitsevat heitä; eivät -
he enää pelkää eivätkä säiky, eikä heistä yhtäkään puutu, sanoo Herra."
Ihmeellisin Jumalan elämäämme antama asia on taloutemme.
Vasta hiljattain me olimme kaksi kivenkovaa narkkaria.
Ikinä ei ole ollut velkaa. Olemme aina maksaneet laskut ajoissa.
Olin haaveillut vuosia upouudesta Harley Davidsonista.
Uskoontulosta asti olen haaveillut pääsystä kristilliseen motoristikerhoon.
Olen apulaiskappalainen Black Sheep -kerhossa ("Mustat lampaat").
Hassu nimi motoristityölle, mutta nimesimme sen niin, -
koska olemme erilaisia. Palvelutyö on juttumme.
Tahdomme vain palvella ja auttaa toisia ihmisiä.
Emme juopottele ja rähinöi, -
kuten monet, joilla on moottoripyörä ja merkki hihassa.
Mustat lampaat rakastavat Herraa ja rakastavat palvella ja antaa.
Tällä hetkellä ruokapalvelumme siunaa Crossfire Ministries -työtä, -
Good News -säätiötä ja God's Pantry -ruokapankkia Fountainissa.
Viemme ruokaa Lake George -koululle ja Cripple Creekiin, -
Guffey'in, Victoriin ja Woodland Parkiin.
Kuulun myös pariin muuhun moottoripyöräkerhoon.
Yksi niistä on Bikers United for America.
Kun he pitävät hyväntekeväisyys- tapahtumia, tuon heille ruokaa.
Autan laittamaan ruokaa, kun he keräävät rahaa muiden auttamiseen.
Joka lauantai haen perävaunullisen ruokaa ja tuon sen kotiin.
Avaan luukun kaikille naapureilleni.
Ihmiset ajavat hakemaan ruokaa.
Toiset järjestöt, seurakunnat ja muut palvelutyöt hakevat ruokalaatikoita.
Joka tiistai annamme ruokaa Springs of Life -työlle, ja ruokimme kodittomia.
Intohimomme on palvella niin kuin Jumala palveli meitä kodittomina.
Tulemme kaduilta. Emme tahdo työssämme -
kenenkään kokevan olevansa arvoton tai hyödytön vaikeuksiensa takia.
Tahdomme, että he tuntevat olevansa rakastettuja ja tervetulleita.
Otamme heidät vastaan avosydämin jumalallisella asenteella.
Tahdomme nähdä ihmiset Jumalan silmin, -
kuten Jumala näkee meidät: rakastavasti ja ihmeellisesti.
Kun ihmiset tulevat luoksemme, emme kohtele heitä kodittomina -
tai vaikeuksissa olevina. Kohtelemme heitä kuin kuninkaita ja kuningattaria.
Rakastamme ihmisiä Jumalan rakkaudella.
Emme voi antaa, mitä Hän ei ole antanut meille.
Kohtaamme heitä. Rukoilemme, jos he tarvitsevat rukousta.
Teemme parhaamme ja autamme heitä kaikin tavoin, miten voimme.
Riippuvuudesta vapauteen.
Köyhyydestä yltäkylläisyyteen.
Katuelämästä Charis-raamattukoulun luokkaan.
Roskisdyykkauksesta nälkäisten ruokkimiseen -
ja elämän leivän jakamiseen.
Kevin ja Rachel Dowlingista on tullut maailman muuttajia.
He elävät kutsumuksessa.
Tänään Andrew näytti Kevin ja Rachel Dowlingin tarinan läpimurrosta.
Tämän tarinan voi katsoa kokonaan viiden muun todistuksen ohella -
DVD:llä ihmisten taloudellisista läpimurroista.
Saat DVD:n haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Neljännen CD-opetuksen aihe on "Vauraus ei ole itsekästä".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Joulukuussa Andrew pitää kolme teatteri-illallista -
Woodland Parkin raamattukoulun kappelissa.
4. ja 5.12.2014 vuorossa on varietee-esitys, -
12. ja 13.12. musikaali, -
ja 18. ja 19.12. vanhanaikainen Colorado Cowboy -joulunäytelmä.
Teatteri-illallisille on rajallisesti paikkoja.
Liput voi varata nettisivultamme.
Tammikuussa 2015 Andrew käy Arizonassa -
ja pitää vuotuisen miesten konferenssin Woodland Parkissa.
Helmikuussa hän vierailee Kaliforniassa.
Lisätietoja tapahtumista alueellasi saat nettisivuiltamme.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Suomennos: Maija Tuukkanen